3. pielikums

Ministru kabineta

2018. gada

noteikumiem Nr.

**Darbības programmas "Izaugsme un nodarbinātība" 9.3.2. specifiskā atbalsta mērķa "Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru" projektu iesniegumu atlases ceturtās kārtas ietvaros attīstāmā**

**primārā aprūpes centra prasības**

|  |  |
| --- | --- |
| **Nr.** | **Primārās aprūpes centrs (PAC) atbilstības prasības** |
|  | PAC sadarbības izveidi organizē un nodrošina pašvaldība vai tās institūcija (projekta iesniedzējs). |
|  | PAC sadarbība tiek organizēta slēdzot sadarbības līgumu starp pašvaldību vai tās institūciju ar PAC ietvaros esošajām ģimenes ārstu praksēm, speciālistiem un sociālo darbinieku. |
|  | PAC ietvaros sadarbojās 3 līdz 5 ģimenes ārstu prakses, kas atrodas un sniedz pakalpojumus vienā adresē. |
|  | PAC darbā ar PAC ģimenes ārstu pacientiem tiek nodrošināta sadarbība ar vismaz diviem dažādiem speciālistiem - pediatrs, fizioterapeits, vecmāte, ginekologs vai cits speciālists, nosakot konkrētus pakalpojumu apjomus un pieņemšanas laikus. |
|  | PAC iesaistītajām ģimenes ārsta praksēm ir līgums par valsts apmaksāto primārās aprūpes pakalpojumu sniegšanu. |
|  | PAC iesaistītajiem speciālistiem ir līgums par valsts apmaksāto pakalpojumu sniegšanu. |
|  | PAC darbā ar PAC ģimenes ārstu pacientiem tiek piesaistīts pašvaldības sociālais darbinieks, nosakot konkrētus pieņemšanas laikus PAC ģimenes ārstu pacientiem un sadarbības veidu. |
|  | PAC sadarbības ģimenes ārsti un speciālisti savā darbā ievēro visas veselības aprūpes jomu regulējošo normatīvo aktu prasības, tostarp ar Nacionālo veselības dienestu līgumā noteiktās prasības un pienākumus, papildus nodrošinot: |
| 8.1. | PAC darba laiks tiek nodrošināts katru darba dienu no plkst. 8:00 līdz 19:00. PAC darba laiks darba dienās ir ne mazāk kā 11 stundas. Darba dienu pieņemšanas laiks var būt īsāks, ja tiek piedāvāti pieņemšanas laiki brīvdienās; |
| 8.2. | PAC ietvaros nodrošināta PAC ietvaros strādājošo ģimenes ārstu savstarpējā aizvietošana sadarbības prakšu pacientu pieņemšanai darba dienās darba laikā no plkst. 8:00 līdz plkst. 19:00 (darba dienu pieņemšanas laiks var būt īsāks, ja tiek piedāvāti pieņemšanas laiki brīvdienās); |
| 8.3. | PAC tiek nodrošināta vienota pacientu pieteikšanās pieņemšanai; |
| 8.4. | PAC tiek nodrošināta otrā māsa (ārsta palīgs) praksēs, kur pacientu skaits ir no 1200 un vairāk uz vienu ģimenes ārsta praksi; |
| 8.5. | Nodrošināta atsevišķa telpa māsai (ārsta palīgam), vairāku ģimenes ārsta māsas (ārstu palīgi) var izmantot vienu telpu, ja to pieņemšanas laiki nepārklājas un telpas atbilst prasībām, kas nepieciešamas konkrētā pakalpojuma nodrošināšanai; |
| 8.6. | Nodrošina atsevišķas pieņemšanas telpas piesaistāmajiem speciālistiem, kur vairāki speciālisti var izmantot vienu telpu, ja to pieņemšanas laiki nepārklājas un telpas atbilst prasībām, kas nepieciešamas konkrētā speciālista manipulāciju prasībām. |

Veselības ministre Anda Čakša

Iesniedzējs:

Veselības ministre Anda Čakša

Vīza: Valsts sekretārs Aivars Lapiņš